stanford-oval/wikipedia huggingface dataset:
Kuoleman kauppiaat
Musiikkikappaleet

Kuoleman kauppiaat (Masters of War) (suom. sanat Paleface), Bob Dylanin kappaleen suomenkielinen versio albumilta Dylan suomeksi
Kuoleman kauppiaat, Bastardsin kappale albumilta Studio 27.11.–2.12.82
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kuoleman kauppiaat”, voi hakea sivunnimihaulla, laajalla sivunnimihaulla tai tekstihaulla.
Kulttuurienvälinen viestintä

Kulttuurienvälinen viestintä (engl. intercultural communication) on tieteenala, joka tutkii eri kulttuureihin kuuluvien ihmisten välistä vuorovaikutusta ja ylipäätään vuorovaikutusta monikulttuurisissa ympäristöissä ja yhteisöissä. Tavoitteena on selvittää, miten yhteistä ymmärrystä ja sen pohjalta yhteistä toimintaa luodaan ja ylläpidetään monikulttuurisissa toimintaympäristöissä. Tutkimuksen kohteena voi olla niin interpersonaalinen viestintä (esim. työkaveruus, ystävyyssuhteet, parisuhteet), monikulttuurisen ryhmän ja tiimin toiminta, monikulttuuriset (työ)yhteisöt kuin vuorovaikutussuhteet monikulttuurisessa yhteiskunnassa.
Kulttuurienvälistä viestintää voi opiskella pääaineena Jyväskylän yliopiston viestintätieteen laitoksella .
Kulttuurienvälinen viestintä kuuluu viestintätieteiden kenttään, mutta se linkittyy myös sosiaalipsykologiaan (mm. tulkintaprosessit, ryhmienväliset suhteet, sopeutuminen), kognitiotieteisiin (havaitseminen, ajattelu) ja pedagogiaan (oppiminen).
Kultaryntäys

Kullankaivajat odottavat päästäkseen rekisteröimään valtauksensa Klondiken kultaryntäyksen aikana.
Kultaryntäys eli kultakuume on lyhytaikainen kullankaivajien virta alueelle, josta on löydetty merkittäviä määriä kultaa. Kanadan ja Yhdysvaltojen historiassa niitä nähtiin pitkin 1800-lukua. Myös Australiassa ja Etelä-Afrikassa havaittiin kultakuumetta samaan aikaan, samoin pienimuotoisempana Suomen Lapissa.
Kerrotaan, että kultakuumeista rikastuivat enemmän tarvikkeiden tuottajat kuin itse kaivajat. Hyvä esimerkki siitä on Levi Strauss, joka teki työhousuja.
Lapin kultakuume

Ensimmäinen tieto Suomessa esiintyvästä kullasta on Olaus Magnuksen kartassa vuodelta 1539. Tiettävästi ensimmäinen löytö tehtiin kuitenkin vasta vuonna 1836, jolloin nimismies Boucht löysi kultahiukkasen dolomiitista Kemijoen suulta. Silloinen valtiovalta käynnisti etsinnät Etelä-Lapissa ja Kuusamossa, mutta tulokset eivät riittäneet kaivostoiminnan aloittamiseksi.
Lapissa löytyi lupaavasti kultaa Ivalojoelta syyskesällä 1868. Koko kesän jatkuneen etsintäretken päätteeksi löysi Suomen Rahapajan johtaja Johan Konrad Lihr Ivalojoen Nulkkamukasta hyvän esiintymän, ja sen perusteella syntyi Suomen ensimmäinen kultaryntäys. Senaatti antoi asetuksen kullanhuuhdonnasta, ja kaivajat ryntäsivät etenkin Ivalojoen varteen, jossa keskuspaikkana toimi Porttikosken törmällä sijaitseva Ivalojoen Kultala. Kullankaivajia saapui kaikkialta Suomesta ja jopa maan rajojen ulkopuolelta. Suurimmillaan kaivajien määrä oli vuonna 1871, noin 500 miestä. Vähitellen huuhtojat siirtyivät Laanilaan. Kultaa saatiin aluksi 55 kg vuodessa, myöhemmin noin 20 kg vuodessa. Oy Ivalojoki Ab ja Lapin Kulta Oy yrittivät aloittaa koneellista kullanhuuhdontatoimintaa, mutta tulokset jäivät lopulta laihoiksi ja yhtiöt tekivät nopeasti konkursseja.
Lemmenjoen kultakuume koettiin vasta toisen maailmansodan jälkeen, kun sodasta palanneet nuoret miehet lähtivät kokeilemaan onneaan Lapin kultamaille. Monet näistä uhkarohkeistakin seikkailijoista jäivät Lappiin koko iäkseen ja heistä syntyivät kuuluisimmat kultalegendat. Näitä Lapin elinkautisia olivat mm. Yrjö "Karhu" Korhonen, Niilo "Nipa" Raumala, Heikki "Kultasilmä" Kokko, Kullervo "Kone" Korhonen, Jalmari Hepo-oja, Jukka Pellinen ja Jaakko Isola.
Kullankaivaja Eevert Kiviniemi on löytänyt Suomen suurimman kultahipun vuonna 1935 kertomansa mukaan Luttojoelta. Hipun paino on 392,9 grammaa. Aleks Kiviniemen vuonna 1910 Hangasojalta löytämä hippu lienee kuitenkin Eevert-hippua suurempi. Aleksi-hipun todellinen paino on jäänyt kuitenkin virallisesti todistamatta, sillä siitä ehdittiin irrottaa sormuksen verran kultaa ennen virallista punnitusta. Punnittaessa Aleksi painoi 385,36 grammaa. Geologian tutkimuskeskus ylläpitää listaa Suomesta löydetyistä kultahipuista.
Åke Lindman ohjasi vuonna 1999 Lapin kultaryntäyksestä elokuvan Lapin kullan kimallus.
Pienkaivoksia

Kullanhuuhdontaa mittakaavassa suurempi tapa jalostaa malmia kullaksi on pienkaivostoiminta, jossa rikastamoprosessit räätälöidään verrattain pieniäkin malmioita varten siten, että myös vähemmän tuottoisat sivumalmit voidaan hyödyntää.
Suomessa kullan pienkaivoksia on muun muassa Orivedellä, Huittisten Jokisivulla, jonka rikastamo sijaitsee Vammalassa. Jokisivun kaivos on uusi, kun taas Polar Mining osti Oriveden kaivoksen Outokummulta 2003. Polar Mining on australialaisen Dragon Miningin suomalainen tytäryhtiö.
Jokisivun kaivos on valituksen alaisena. Sodankylän Pahtavaaran kaivos avattiin 2004 ja esiintymiä on myös Kittilän Suurikuusikossa.
Suomessa on ollut samanaikaisesti toiminnassa 1–2 kultakaivosta johtuen kullan vaihtelevasta hintakehityksestä. Yhden kultakilon jalostamiseksi saatetaan louhia 100–150 miljoonaa kiloa kiveä.
Huomattavia kultakuumeita

Appalakit 1848
Kalifornian kultaryntäys (1848–1855)
Colorado 1859
Australian kultaryntäykset vuodesta 1851 alkaen
Nevada 1850-luvulla
Brittiläinen Kolumbia, Kanada 1858-1860
Uusi-Seelanti 1861
Oregon 1860-1870
Transvaal, Etelä-Afrikka 1886
Klondiken kultaryntäys 1896
Alaska 1898
Aiheesta muualla

Wikimedia Commonsissa on kuvia tai muita tiedostoja aiheesta .
Ylen Elävä arkisto: Kullankaivajat – Hikeä ja kultaa
Maakuntakivet: Lappi (kulta)
Klondiken kultaryntäyksen kullankaivajia Alaskassa noin vuonna 1900.
Kustaa Hissa

Kaarle Kustaa Hissa (4. syyskuuta 1833 Lapua – 30. toukokuuta 1876 Lapua) oli suomalainen maanviljelijä ja valtiopäivämies.
Hissa jäi täysorvoksi sisarustensa kanssa yhdeksänvuotiaana ja joutui enonsa kasvattamaksi. Täysi-ikäisenä hän tuli kotitilansa omistajaksi, johon liitettiin vielä hänen ensimmäisen vaimonsa perintötila. Hissa oli suurtilallinen ja muun muassa suoviljelyksen kautta maatalouden uudistaja, samoin kuin karjanjalostuksen edelläkävijä Lapualla. Hän toimi sekä lautamiehenä että kuudennusmiehenä ja kuntakokousten varaesimiehenä aina kuolemaansa saakka, vuodesta 1868 alkaen. Hissa oli talonpoikaissäädyssä Alavuden tuomiokunnan edustaja valtiopäivillä 1872, joilla hän oli talousvaliokunnan varajäsen.  Hän kuoli vanhempiensa tavoin nuorena, vesitautiin vain 43-vuotiaana.
Liikemies Jaakko Hissa oli Kustaa Hissan poika.
Kustaa Hiekan lukutupa

| Kustaa Hiekan lukutupa |
| --- | --- |

Osoite:  Keskuskatu 8A
Sijainti:  Laitila
Koordinaatit:  60.878697°N, 21.691676°E
Rakennustyyppi:  kirjastotalo
Valmistumisvuosi:  1937
Suunnittelija:  Heikki Enko
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kustaa Hiekan lukutupa on Laitilassa sijaitseva entinen kirjastotalo, jonka tiloissa toimivat nykyään Vakka-Suomen musiikkiopisto ja Laitilan kansalaisopisto. Lisäksi rakennuksessa järjestetään taidenäyttelyitä. Arkkitehti Heikki Enkon suunnittelema kaksikerroksinen kivitalo on valmistunut vuonna 1937. Se sijaitsee keskiaikaisen Laitilan kirkon vieressä.
Kustaa Hiekan lukutupa oli valmistuessaan Suomen ensimmäinen maalaiskuntaan rakennettu kirjastotalo. Se on saanut nimensä talon rahoittaneen teollisuusneuvos Kustaa Hiekan mukaan. Laitilan kaupunginkirjasto toimi rakennuksessa uuden kirjastotalon valmistumiseen vuoteen 2006 saakka, jonka jälkeen se on toiminut kulttuurikeskuksena. Rakennuksen edustalla on Yrjö Liipolan suunnittelema Kustaa Hiekan patsas, joka paljatettiin vuonna 1938.
Kolhon työväentalo Vaihtola

| Vaihtola> Kolhon työväentalo |
| --- | --- |
Sijainti:  Kolho, Mänttä-Vilppula
Valmistumisvuosi:  1. talo: 1906 2. talo: 1928
Rakennuttaja:  1. talo: Vesi-Keuruun Työväenyhdistys ry 2. talo: Kolhon Työväenyhdistys ry 
Omistaja:  yksityinen
Runkorakenne:  ranko
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kolhon työväentalo Vaihtola on Mänttä-Vilppulan kaupungin Kolhon kylässä sijaitseva entinen työväentalo, joka on nykyään (2023) yksityisomistuksessa. Vuoden 2009 kuntaliitokseen saakka Kolho kuului Vilppulan kuntaan.
Historiaa

Kolhon työväenyhdistys perustettiin vuonna 1906 nimellä Vesi-Keuruun työväenyhdistys. Vuonna 1912 nimeksi vaihdettiin Kolhon työväenyhdistys Kehitys. Jo perustamisvuonna valmistui yhdistyksen ensimmäinen työväentalo Lehmisaareen. Uusi, suurempi talo rakennettiin nykyiselle paikalleen Kaarelaan vuonna 1928, ja sen nimeksi tuli Vaihtola. Erikoista uuden talon rakennuksessa oli se, että sen rakensi Kolhon Höyrysaha OY. Kuvioon liittyi sopimus maanvaihdosta sahan kanssa, kun yhtiöllä oli tarvetta laajentaa.
Yhdistys ajautui taloudellisiin vaikeuksiin ja joutui myymään talonsa Serlachius Oy:lle vuonna 1963. Talo jäi hoitamattomaksi ja rappeutui pahoin, mutta yhdistys osti sen takaisin vuonna 1978 ja kunnosti sen. Korjauksissa kesti lähes 10 vuotta. Varoja peruskorjaukseen kerättiin lahjoituksilla, keräyksillä ja bingoa järjestämällä, ja työt tehtiin talkoovoimin. Sittemmin talo on päätynyt yksityisomistukseen.
Rakennus

Talo on rankorakenteinen, lautavuorattu ja punaiseksi maalattu. Kate on huopaa, sisäkatto vuorattu pinkopahvilla ja ravintolan katto paneloitu. Talossa on juhlasali näyttämöineen, ravintola, keittiö, eteinen ja yhden huoneen ja keittiön asunto.
Toimintaa työväentalolla

Talossa on ollut poliittisen ja yhdistystoiminnan lisäksi muun muassa urheilutoimintaa, siellä on toiminut kirjasto ja elokuvateatteri sekä torvisoittokunta, näytelmä- ja puhekerhot ynnä muuta. 1980-luvun alussa talon toiminnoiksi mainittiin kokoukset, tanssit, bingo ja juhlat.
Kory Baker

| Kory Baker> Henkilötiedot |
| --- | --- |
Syntynyt: 6. elokuuta 1980 (ikä 44) Toronto, Ontario
Kansalaisuus:   Kanada
Jääkiekkoilija
Lempinimi:  Leipuri
Pelipaikka:  hyökkääjä
Maila:  oikea
Pituus:  184 cm
Paino:  86 kg
Seura
Seura:  Asplöven HC
Sarja:  Division 1
Pelinumero:  70
Pelaajaura
Pääsarjaura:  2006–
Aik. seurat:  El Paso Buzzards (CHL) Jacksonville Barracudas (SPHL) Cincinnati Cyclones (ECHL) Arkansas RiverBlades (ECHL) South Carolina Stingrays (ECHL) Fayetteville FireAntz (SPHL) IF Troja-Ljungby (I-div (SWE)) Nordsjælland Cobras (DEN)   KooKoo (Mestis) Jukurit (Mestis)
Kory Baker (s. 6. elokuuta 1980 Toronto, Ontario) on kanadalainen jääkiekkoilija.
Ura

Miramichin pienestä kaupungista kotoisin oleva Baker syntyi Torontossa. Hän pelasi juniorivuotensa arvostetussa QMJHL-sarjassa. Hän oli yksi menestystä saavuttaneiden joukkueidensa avainpelaajista. Juniorivuosiensa jälkeen Baker pelasi CHL:ssä ja ACHL:ssä. Hän kuului molemmissa sarjoissa joukkueidensa pistekärkeen, hän teki CHL-kaudellaan El Paso Buzzardsin riveissä 64 tehopistettä. Hieman kovemmassa ECHL:ssä peli ei kuitenkaan lähtenyt kulkemaan ja mies päätyi SPHL:n kautta lopulta Eurooppaan. Vaikkei Bakerilla olekaan NHL-varausta hän pääsi hyvien peliesitystensä ansiosta NHL-joukkue Pittsburgh Penguinsin harjoitusleirille syyskuussa 2001.
Kauden 2006–2007 Baker pelasi Ruotsin ykkösdivisioonassa pelaavan IF Troja-Ljungbyn joukkueessa. Hän oli joukkueensa ja divarilohkonsa paras pistemies tehopistein 25+32. Kauden 2007–2008 Baker aloitti Tanskassa, mutta siirtyi lokakuun alussa Mestikseen, KooKooseen. Baker on ollut viimeiset kolme vuotta George Nistasin aisapari, ja jälki oli murskaavaa myös KooKoossa. Hän saalisti 16 pelaamassaan runkosarjan ottelussa peräti 32 tehopistettä (11+21). Näin ollen hänen pistekeskiarvonsa oli ylivoimaisesti koko Mestiksen paras; 2 pistettä/peli. Toiseksi paras pistekeskiarvo oli TuTon Tero Forsellilla; 1,51 pistettä/peli. Pudotuspeleissä Baker oli pronssi-ottelussa Jukureille hävinneen KooKoon paras pistemies 10 tehopisteellään. Monet olivat povanneet hänelle varmaa paikkaa SM-liigasta tulevaksi kaudeksi. Baker kuitenkin jäi monien yllätykseksi kaudeksi 2008–2009 Mestikseen, Mikkelin Jukureihin.
Kausi 2008–2009 Jukureissa meni myös Bakerin osalta hyvin. Alkukauden kangertelujen jälkeen peli alkoi kulkea ja kevään lähestyessä kanadalainen kuului jokainen ilta Jukureiden parhaimmistoon. Baker sijoittui lopulta toiseksi Jukureiden sisäisessä pistepörssissä (14+20=34). Seuraavaksi kaudeksi Baker palasi KooKooseen. KooKoossa Baker pelasi vielä kolme kautta ja siirtyi sen jälkeen Ruotsin I-divisioonan Asplöveniin.
Pelityyli

Bakerillä on hyvä peliäly ja taitavat kädet.  Hän on suoraviivainen ja loistava maalintekijä. Kokonsa ansiosta hän suojaa erittäin hyvin ja pystyy pitämään kiekkoa puolustajienkin puristuksessa. Hän on myös tehokas aloituksissa. Vaikka Baker onkin fyysinen ja jäähyherkkä pelaaja, on hän silti yksi Mestiksen parhaista hyökkääjistä ja ulkomaalaispelaajista.
Kroatian cup

| Hrvatski nogometni kup |
| --- | --- |
Laji:  Jalkapallo
Maa(t):   Kroatia
Perustettu:  1992
Joukkueita:  48
Hallitseva mestari:  NK Dinamo Zagreb
Eniten mestaruuksia:  NK Dinamo Zagreb (16)
Kroatian cup (kroatiaksi Hrvatski nogometni kup) on vuosittain järjestettävä miesten jalkapalloturnaus. Se on Kroatian jalkapalloliiton alainen turnaus. Turnaus on perustettu vuonna 1992 Kroatian itsenäistyttyä Jugoslaviasta. Turnauksen menestynein joukkue on NK Dinamo Zagreb 13 mestaruudella. Toiseksi menestynein joukkue on HNK Hajduk Split kuudella mestaruudellaan.
Mestarit

| 0 | 1 | 2 |
| --- | --- | --- |
|  1992 Inter Zaprešić  1993 Hajduk Split  1994 Croatia Zagreb  1995 Hajduk Split  1996 Croatia Zagreb  1997 Croatia Zagreb  1998 Croatia Zagreb  1999 Osijek  2000 Hajduk Split  2001 Dinamo Zagreb  |  2002 Dinamo Zagreb  2003 Hajduk Split  2004 Dinamo Zagreb  2005 Rijeka  2006 Rijeka  2007 Dinamo Zagreb  2008 Dinamo Zagreb  2009 Dinamo Zagreb  2010 Hajduk Split  2011 Dinamo Zagreb  |  2012 Dinamo Zagreb  2013 Hajduk Split  2014 Rijeka  2015 Dinamo Zagreb  |
| # | Seura | Voitot | Vuodet |
| --- | --- | --- | --- |
| 1. | Dinamo Zagreb   Croatia Zagreb | 13 | 1994, 1996, 1997, 1998, 2001, 2002, 2004, 2007, 2008, 2009, 2011, 2012, 2015 |
| 2. | Hajduk Split | 6 | 1993, 1995, 2000, 2003, 2010, 2013 |
| 3. | Rijeka | 3 | 2005, 2006, 2014 |
| 4. | Inter Zaprešić | 1 | 1992 |
| 4. | Osijek | 1 | 1999 |
| 4. | Rijeka | 1 | 2005 |
King 810

| King 810 |
| --- | --- |
 King 810 vuonna 2015
Tiedot
Toiminnassa:  2007-
Tyylilaji:  nu metal, alternative metal
Kotipaikka:   Flint (Michigan), Yhdysvallat
Laulukieli:  englanti
Jäsenet:  David Gunn   Andrew Beal   Eugene Gill   Andrew Workman  
Entiset jäsenet:  Jason Hale  
Levy-yhtiö:  Roadrunner Records, Equal Vision Records
Aiheesta muualla
Kotisivut
Infobox OKNimi-testi OK: 
King 810 on Flintissä, Michiganissa vuonna 2007 perustettu nu metal -yhtye. Sen kappaleet käsittelevät usein huumeita, murhia Flintissä ja aseita. Yhtyeen laulajaa ammuttiin ryöstön yhteydessä vuonna 2010. Yhtye oli Slipknotin lämmittelijänä vuonna 2015.
Yhtyeen esikoisalbumi Memoirs of a Murderer julkaistiin elokuussa 2014.
Jäsenet

David Gunn – laulu (2007–)
Eugene Gill – bassokitara (2007–)
Jäsenet > Entiset jäsenet

Jason Hale – kitara (2007-2009)
Andrew Beal – kitara (2007-2017)
Andrew Workman – rummut (2007-2018)
Diskografia > Studioalbumit

Memoirs of a Murderer (2014,  Roadrunner Records)
La Petite Mort or a Conversation with God  (2016, Roadrunner Records)
Suicide King (2019)
AK Concerto No. 47, 11th Movement in G Major (2020)
Diskografia > EP:t

Midwest Monsters (2012,  omakustanne)
Proem (2014,  Roadrunner)
Midwest Monsters 2 (2015)
Queen (2017)
Diskografia > Singlet

desperate lovers (2014)
Killem All (2014)
Fat Around The Heart (2014)
State Of Nature (2014)
eyes (2015)
that place where the pain lives... (2015)
We Gotta Help Ourselves (2016)
Crow's Feet (2016)
Brahma (2016)
I Ain't Going Back Again (2016)
Alpha & Omega  (2016)
Heartbeats (2018)
Braveheart (2019)
A Million Dollars (2019)
Aiheesta muualla

Yhtyeen kotisivu (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:King 810
Käännös suomeksi
Kytäjä Golf

| Kytäjä Golf |
| --- | --- |
 Kytäjä Golf toukokuussa 2021.
Kerhon tiedot
Koordinaatit:  60.6078°N, 24.6201°E
Sijainti:  Hyvinkää
Perustettu:  2003
Reikiä:  36
South East
Suunnittelija:  Thomas McBroom
Luokitus:  8.
North West
Suunnittelija:  Thomas McBroom
Luokitus:  14.
Kytäjä Golfin club-rakennus ja vanha hevostalli
Kytäjän golfkenttä on Hyvinkäällä Kytäjän kylässä Kytäjärven rannalla sijaitseva laaja golfkenttä. Kentällä on kaksi 18 reiän rataa. Kentän on suunnitellut kanadalainen arkkitehti  Thomas McBroom. Täten kentät ovat pohjoisamerikkalaistyylisiä.
Kytäjän kentät ovat näyttäviä, voimakkaasti muotoiltuja, ja niiden väylät ovat leveitä. Kytäjän kentät kuuluvat niihin harvoihin suomalaisiin kenttiin, jossa bunkkeri-hiekka on valkoista. Ensimmäinen kenttä on ns. "South East" -kenttä. Toinen on elokuussa 2004 avattu "North West"  -kenttä.
Klubirakennuksen, pinta-alaltaan noin 1 500 m², on suunnitellut arkkitehtitoimisto Pääsky ja Siistonen Oy. Sisustuksen on suunnitellut arkkitehti Eeva Kokkonen.
Golf World -lehti nosti Kytäjän yhdeksi Euroopan 50:stä parhaasta ja Pohjois-Euroopan parhaaksi golfresortiksi vuonna 2024.
Aiheesta muualla

Kytäjä Golf (Arkistoitu – Internet Archive)
Kroatian alle 20-vuotiaiden jääkiekkomaajoukkue

Kroatian alle 20-vuotiaiden jääkiekkomaajoukkue edustaa Kroatiaa jääkiekon nuorten maailmanmestaruuskilpailuissa ja muissa kansainvälisissä ikäluokan otteluissa.
Sijoitukset maailmanmestaruuskilpailuissa

| --- | --- |
 1993 – C-sarjan karsinnat; 7.  1994 – C-sarjan karsinnat; 7.  1995 – C2-sarja; 5.  1996 – D-sarja; 1.  1997 – C-sarja; 7.  1998 – C-sarja; 5.  1999 – C-sarja; 8.  2000 – D-sarja; 1.  2001 – 2. divisioona; 6.  2002 – 2. divisioona; 4.  2003 – 1. divisioona, ryhmä A; 6.  2004 – 2. divisioona, ryhmä B; 3.  2005 – 2. divisioona, ryhmä B; 3.  2006 – 2. divisioona, ryhmä B; 2.  2007 – 2. divisioona, ryhmä A; 3.  2008 – 2. divisioona, ryhmä B; 3.  2009 – 2. divisioona, ryhmä B; 1.:  2010 – 1. divisioona, ryhmä B; 5.  2011 – 1. divisioona, ryhmä B; 5.  2012 – 1. divisioona, ryhmä B; 5.  2013 – 1. divisioona, ryhmä B; 6.  2014 – 2. divisioona, ryhmä A; 6.  2015 – 2. divisioona, ryhmä B; 1.  2016 – 2. divisioona, ryhmä A; 4.  2017 – 2. divisioona, ryhmä A; 6.  2018 – 2. divisioona, ryhmä B; 3.  2019 – 2. divisioona, ryhmä B; 2.  2020 – 2. divisioona, ryhmä B; 4.  2021 – 2. divisioona, ryhmä B; Turnaus peruttiin koronaviruspandemian vuoksi.  2022 – 2. divisioona, ryhmä B; 1.  2023 – 2. divisioona, ryhmä A; 1.  2024 – 1. divisioona, ryhmä B; 6.
Kytridiomykoosi

Kytridiomykoosiin kuollut sammakko.
Kytridiomykoosi on Batrachochytrium dendrobatidis -sienen aiheuttama ihotauti, joka löydettiin sammakkoeläimistä ensimmäistä kertaa vuonna 1998. Se on vähentänyt sammakkokantoja kaikkialla muualla paitsi Aasiassa, josta se ilmeisesti lähti liikkeelle kansainvälisen lemmikkieläinkaupan mukana. Taantuminen oli suurimmillaan 1980-luvulla. Vain 12 prosentissa taantuneista lajeista, joita on ainakin 501, on ollut elpymistä, kun taas 39 prosentissa lajeista taantuminen on jatkunut. Sukupuuttoon kuolemisia tauti on aiheuttanut noin 90, ja se on vaikuttanut kaikkiaan lähes seitsemään prosenttiin kaikista maailman sammakkoeläinlajeista.
Voimakkaimmin sairaus on vaikuttanut Keski- ja Etelä-Amerikassa sekä itäisessä Australiassa, mihin se saapui ensimmäisen kerran 1970-luvulla. Vuonna 2022 arvioitiin, että tauti oli hävittänyt siellä vähintään seitsemän lajia sukupuuttoon ja vähentänyt vakavasti kymmeniä lajeja. Tautiin ei ole keksitty parannuskeinoa, mutta muutamat australialaiset lajit ovat jo suurelta osin vastustuskykyisiä. Vuonna 2008 tehdyn havainnon mukaan myös sammakkoeläinten ihossa luonnostaan elävä Janthinobacterium lividum -bakteeri näyttää tuottavan yhdisteitä, jotka suojaavat taudilta.
Kuoleman areena

| Kuoleman areena> Cage II: Arena of Death |
| --- | --- |
 Pohjoismaisen DVD-julkaisun kansikuva.
Ohjaaja:  Lang Elliott
Käsikirjoittaja:  Hugh Kelley
Tuottaja:  Matt Devlen
Pääosat:  Lou Ferrigno, Reb Brown, James Shigeta, Shannon Lee
Valmistustiedot
Valmistusmaa:  Yhdysvallat
Tuotantoyhtiö:  Rocket Pictures
Ensi-ilta:  14. joulukuuta 1994
Kesto:  106 minuuttia
Alkuperäiskieli:  englanti
Edeltäjä:  Häkki
Aiheesta muualla
IMDb 
Elonet
AllMovie
Infobox OKNimi-testi OK: 
Kuoleman areena (engl. Cage II: Arena of Death) on vuonna 1994 valmistunut Lang Elliottin ohjaama yhdysvaltalainen toimintaelokuva. Se on vuonna 1989 ilmestyneen Häkin (Cage) jatko-osa.
Juoni

Aasialainen jengi sieppaa Vietnamin sodassa päähänsä vammautuneen Billyn (kehonrakentaja Lou Ferrigno) ja pakottaa tämän osallistumaan teräshäkissä käytäviin vapaaotteluihin. Lapsenmielisestä Billystä tulee rikollispomon (James Shigeta) paras nyrkkitaistelija, joka rakastuu häntä hoitavaan kiinalaistyttöön (Shannon Lee). Billyn ystävä Scott (Reb Brown) saa kuulla tämän olevan elossa ja päättää vapauttaa hänet kahden taistelulajimestarin opastuksella. Lopussa Billy ja Scott kohtaavat toisensa teräshäkissä ja tekevät selvää rikollisten pesästä.
Tuotanto

Kuoleman areena on yksi 1980- ja 1990-lukujen vaihteen lukemattomista taistelulajielokuvista, eikä sellaisenakaan edusta lajityypin terävintä kärkeä. Juoneltaan kömpelön ja toteutukseltaan alkeellisen filmin ainoa vetonaula on huippuunsa bodattu Lou Ferrigno, joka tuhoaa vastustajansa brutaalin väkivaltaisesti. Ferrigno puhuu elokuvassa poikkeuksellisesti omalla äänellään, joka synnynnäisen kuulovian takia on toisinaan vaikeasti ymmärrettävissä.
Suomessa Kuoleman areena on ollut Finnkinon videolevityksessä. Myöhemmin se on ollut saatavissa englanninkielisellä nimellään Global Videon pohjoismaisin tekstein varustettuna DVD-levynä.
Aiheesta muualla

Kuoleman areena Internet Movie Databasessa (englanniksi)
Kuoleman areena Elonet.
Kyttyräkala

| Kyttyräkala |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hammaskarppikalat Cyprinodontiformes
Heimo::  Hammaskarpit Poeciliidae
Suku::  Limia
Laji::  nigrofasciata
Kaksiosainen nimi
 Limia nigrofasciata  Regan, 1913 
Katso myös
   Kyttyräkala Wikispeciesissä   Kyttyräkala Commonsissa 
Infobox OKNimi-testi OKIUCN-testi OK: 
Kyttyräkala (Limia nigrofasciata) on hammaskarppeihin kuuluva äärimmäisen uhanalainen kala. Se kasvaa noin 5 cm pitkäksi. Kyttyräkala on kotoperäinen laji Haitin makeissa vesissä. Se esiintyy yleensä suurissa parvissa monenlaisten pohja-ainesten alueella. Poikaset piileksivät kasvitiheiköissä.
Kyttyräkaloja pidetään akvaariossa, ja ne sopivat myös seura-akvaarioihin muiden hammaskarppien, tetrojen ja monnien kanssa, kunhan vesi ei ole liian hapanta tai pehmeää. Ne syövät monenlaisia ruokia, mutta ruokavalioon pitää kuulua myös kasviainesta, joko tuoreena tai hiutaleina.
Korybantit

Korybanttien tanssi, kuvitusta William Smithin teoksesta Dictionary of Greek and Roman Antiquites.
Korybantit (m.kreik. Κορύβαντες, Korybantes), myös kureetit (Κουρῆτες, Kūrētes tai Kourētes), olivat kreikkalaisessa mytologiassa miespuolisia tanssijoita, jotka osoittivat kunnioitustaan asepuvuissa hurjalla rumpujen soitolla ja tanssilla.
Euboian korybantit

Euboian korybantit, jotka olivat Sokoksen ja Komben poikia, toimivat myös Dionysos-jumalan lapsuuden ajan vartijoina, ja tarinan mukaan he myös löysivät lapsen Inon jätettyä tämän kalliolle. Rhean huolehtiessa lapsesta korybantit tanssivat Dionysoksen ympärillä häntä arvostaen lyöden yhteen kilpiään ja miekkojaan.